armvectores/hy_wikipedia_2023 huggingface dataset:
Վոսմոե Բերեզնյա (գյուղ, Ախտիրկայի շրջան)

Անվան այլ կիրառումների համար տե՛ս՝ Վոսմոե ԲերեզնյաՎոսմոե Բերեզնյա (ուկրաիներեն՝ Восьме Березня), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Վոսմոե Բերեզնյա գյուղում բնակվում էր 97 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեդինինկայ ամրոց

Մեդինինկայ ամրոց (լիտ.՝ Medininkų pilis), միջնադարյան ամրոց Լիտվայում՝ Վիլնյուսի շրջանում։ Կառուցվել է 14-րդ դարի առաջին կեսին։ Պաշտպանական տարածքն զբաղեցնում է 6,5 հեկտար։ Մեդինինկայը պարսպապատված ամենաընդարձակ ամրոցն է Լիտվայում ։  Կառուցվել է հարթ վայրում և նախատեսվել է շուրջանակի պաշտպանություն կազմակեպելու համար։ Ամրոցի ուղղանկյունաձև բակը զբաղեցնում է մոտավորապես 1.8 հեկտար տարածք և պաշտպանված է 15 մետր բարձրություն, 2 մետր հաստություն ունեցող պարիսպներով։ Ամրոցն ունի չորս դարպաս ու աշտարակ։ Գլխավոր աշտարակը, որի բարձրությունը շուրջ 30 մետր է, ծառայել է որպես կեցավայր։
Մեդինինկայը պատմական փաստաթղթերում առաջին անգամ հիշատակվել է 1392 թվականին։ Ամրոցը 15-րդ դարի վերջերին լրջորեն վնասվել է հրդեհից։ Մարտերում հրազենի լայնորեն կիրառման հետ կապված՝ այս տիպի ամրոցը դարձել էր չափազանց խոցելի և այլևս չէր կարող ծառայել պաշտպանական նպատակների, ուստի օգտագործվել է զուտ որպես կեցավայր։ 17–18-րդ դարերում վերածվել է ագարակի դաստակերտի։ Վերակառուցումից հետո այստեղ բացվել է թանգարան, որտեղ ցուցադրված են Լիտվայի մեծ դքսության ժամանակներում տեղացի արհեստավորների պատրաստած արծաթե իրերը և Լիտվայի Հանրապետության նախագահներից Ալգիրդաս Բրազաուսկասի որսի ավարներն ու որսորդական դանակները։


== Գրականություն ==
Даугудис В., Мардоса Й., Жемайтите З. и др. 300 памятников культуры / Сост. З. Жемайтите. — Вильнюс: Минтис, 1984. — С. 150–151. — 270 с.
Абрамаускас С. К вопросу генеза крепостных сооружений типа кастелъ в Литве (на примере замка Медининкай) // Строительство и архитектура. — 1963. — Т. III. — № 1. — С. 73.
Jurginis J. Медницкий замок = Medininkų pilis. — Vilnius, 1984.(լիտվ.)


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Medininkai Castle description
The Association of Castles and Museums around the Baltic Sea
Linguix

Linguix-ը քերականության ստուգման ծրագիր է, որը բաղկացած է երկու հիմնական մասից՝ վեբ ծրագրից ու բրաուզերային հավելումներից Google Chrome-ի և Mozilla Firefox-ի համար։ Ծրագիրը օգտագործում է արհեստական բանականություն և մեքենայական ուսուցում՝ հայտնաբերելու գրի արած սխալներն և առաջարկելու ուղղումներ։ Ծրագիրը սկզբում կոչվել է Textly.ai, սակայն 2019 թվականին այն վերանվանվեց որպես Linguix.com։
Ծրագիրն առաջին անգամ թողարկվել է 2018 թվականի դեկտեմբերին Textly, Inc.-ի կողմից։ Ընկերությունը կենտրոնացված է Ֆլորիդայի Մայամի Բիչում։


== Տես նաև ==
Բնական լեզվի մշակում


== Ծանոթագրություններ ==


== Արտաքին հղումներ ==
Linguix Software պաշտոնական կայք
Քարոտ գեղ

Քարոտ գեղ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Լոսանջելեսյան պատմություն (ֆիլմ)

«Լոսանջելեսյան պատմություն» (անգլ.՝ L.A. Story), ամերիկյան ֆիլմ։ Ֆիլմը նկարահանել է ռեժիսոր Միկ Ջեքսոնը 1991 թվականին։ Գլխավոր դերակատարն է Սթիվ Մարտինը։


== Դերերում ==


== Հետաքրքիր փաստեր ==
Սթիվ Մարտինը ֆիլմի և սցենարի հեղինակն է, և պրոդյուսերն է, ինչպես նաև խաղում է գլխավոր դերը։
Ընդհանուր շահույթը 28 միլիոն դոլարից ավել է կազմել։
Նկարահանումները տեղի են ունեցել Սանտա-Բարբարայում և Լոս Անջելեսում։
Ֆիլմի նկարահանումների ժամանակ Սթիվ Մարտինը և Վիկտորիա Տեննանտը ամուսիններ են եղել։


== Ծանոթագրություններ ==


== Արտաքին հղումներ ==
L.A. Story(անգլ.) ֆիլմը Rotten Tomatoes կայքում
«L.A. Story»(անգլ.) ֆիլմը allmovie կայքում:
Կորնթոսյան պատերազմ

Կորնթոսյան պատերազմ (հուն․՝ Κορινθιακός Πόλεμος, մ. թ. ա. 395-մ․ թ․ ա․ 387), հունական պոլիսների՝ Աթենք , Թեբե, Կորնթոս, Արգոս, Ակարնանիա, Մեգարա միության և Սպարտայի գլխավորած Պելոպոնեսյան միության միջև։ Պատճառը հունական, զարգացած պոլիսների՝ Սպարտայի հեգեմոնիայից ազատվելու ձգտումն էր։
Հակասպարտական խմբավորմանը սկզբում ֆինանսավորել է Սպարտայի հետ մ. թ. ա. 399 թվականից պատերազմի մեջ գտնվող Պարսկաստանը։ Պարսկաստանի միջոցներով կառուցված նավատորմը, աթենացի Կոնոնի գլխավորությամբ, մ. թ. ա. 394 թվականին Կնիդոս կղզու մոտ հաղթեց սպարտացիներին։
Պոլիսների միության հաջողությունները Պարսկաստանին (որը վախենում էր Աթենքի հզորացումից) ստիպեցին աջակցել Սպարտային։ Պարսկաստանի ճնշմամբ պատերազմական գործողությունները դադարեցվեցին։ Անտալկիդասի հաշտությամբ (մ. թ. ա. 387 կամ մ․ թ․ ա․ 386 թվականներին) Սպարտան Հունաստանի անունից հրաժարվեց հույն-պարսկական պատերազմների ժամանակ գրաված տարածքներից՝ հօգուտ Պարսկաստանի։
47

47 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 47 թվականն է, 
I դարի 47-րդ տարին։


== Դեպքեր ==


== Ծնունդներ ==


== Մահեր ==
Հայաստանի անկախության հանրաքվե (1991)

Անկախության հանրաքվեն Հայաստանում անցկացվել է 1991 թվականի սեպտեմբերի 21-ին։ Որոշվում էր հանրապետությունը ԽՍՀՄ-ից անկախանալու հարցը։ Ընտրական իրավունք ունեցողների 94,39 %-ը քվեարկել է անկախության հռչակման օգտին՝ 95,4 % մասնակցության պարագայում։


== Համատեքստ ==
1990 թվականի օգոստոսի 23-ին Հայկական ԽՍՀ Գերագույն Խորհուրդն ընդունեց «Հայաստանի անկախության մասին հռչակագիրը», որը նշանավորեց անկախ պետականության հաստատման գործընթացի սկիզբը։ Հայտարարվեց հանրապետության տարածքում ԽՍՀՄ Սահմանադրության և օրենքների գործունեության դադարեցման մասին։
1991 թվականի մարտի 1-ին Հայաստանի Գերագույն Խորհուրդը որոշեց անցկացնել հանրաքվե՝ ԽՍՀՄ կազմից դուրս գալու մասին և համաժողովրդական քվեարկության դնել հետևյալ հարցը․ «Համաձա՞յն եք, որ Հայաստանի Հանրապետությունը լինի անկախ ժողովրդավարական պետություն ԽՍՀՄ-ի կազմից դուրս»։ Հանրաքվեն նշանակվեց 1991 թվականի սեպտեմբերի 21-ին։ Հանրապետության Գերագույն Խորհրդի Նախագահությանն իրավունք վերապահվեց «իրադրության կտրուկ փոփոխության դեպքում որոշում կայացնել հանրաքվեն ավելի վաղ ժամկետում անցկացնելու մասին»։
Մարտի 25-ին ԽՍՀՄ Գերագույն Խորհրդի նախագահին ուղարկվեց եզրակացություն, որտեղ նշվեց, որ այդ որոշումը համապատասխանում 1990 թվականի ապրիլի 3-ի ԽՍՀՄ-ի՝ «ԽՍՀՄ կազմից միութենական հանրապետության ելքի հետ կապված հարցերի լուծման կարգի մասին» օրենքի սուբյեկտի մաս հանդիսացող, որը իր նախաձեռնությամբ հանրաքվե անցկացնելու մասին (հոդված 2), դրա անցկացման ժամկետների (ոչ շուտ, քան վեց, և ոչ ուշ, քան ինն ամիս հետո՝ ԽՍՀՄ-ի կազմից միութենական հանրապետության դուրս գալու որոշումն ընդունելուց հետո  (հոդվածի 3-րդ մասը 2)։
Օգոստոսի 5-ին Գերագույն Խորհրդի նախագահ Լևոն Տեր-Պետրոսյանը նամակ ուղարկեց ԽՍՀՄ Գերագույն Խորհրդի նախագահ Անատոլի Լուկյանովին, որով խնդրեց «ԽՍՀՄ կազմից միութենական հանրապետության ելքի հետ կապված հարցերի լուծման կարգի մասին» օրենքի 5-րդ հոդվածին համաձայն որոշում կայացնել Հայաստանի տարածքում ԽՍՀՄ, միութենական և ինքնավար հանրապետությունների, ինքնավար կազմավորումների հավատարմագրված ներկայացուցիչների, ինչպես նաև հրավիրել Միավորված Ազգերի Կազմակերպության ներկայացուցիչների։


== Արդյունքներ ==
1991 թվականի սեպտեմբերի 21-ին հանրաքվեն կայացավ։ Հանրաքվեի արդյունքները ներկայացրել է Հանրաքվեի կենտրոնական ընտրական հանձնաժողովի նախագահ, ԳԽ փոխնախագահ Բաբկեն Արարքցյանը։ Ընտրելու իրավունք ունեցող 2.163.967 քաղաքացիներից հանրաքվեին մասնակցել է 2.056.758 քաղաքացի` 95,4 %։ «Այո» քվեարկած քվեաթերթիկների թիվը` 2.042.262 (ընտրելու իրավունք ունեցողների 94,39 %)։ «Ոչ» քվեարկած քվեաթերթիկների թիվը` 10.002 (ընտրելու իրավունք ունեցողների 0,46 %)։ Անվավեր է ճանաչվել 4129 (0,19 %) քվեաթերթիկ։ Խախտումների վերաբերյալ բողոքներ չեն ստացվել։ Հանրաքվեի ընթացքին հետևել են 117 դիտորդ` 25 երկրներից։ 
Հանրաքվեի արդյունքում 1991 թվականի սեպտեմբերի 23-ին Հայաստանի Գերագույն Խորհուրդը հաստատեց հանրապետության ելքը ԽՍՀՄ-ի կազմից։


== Ծանոթագրություններ ==


== Արտաքին հղումներ ==
[1]
[2]
Սիրկա (այլ կիրառումներ)

Սիրկա, կարող է վերաբերել՝

Սիրկա - գետ Ռուսաստանում, Վենոկշա վտակը
Սիրկա - գետ Ռուսաստանում, Իվկինայի վտակը
1571

1571 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1571 թվականն է, 
XVI դարի 71-րդ տարին։


== Դեպքեր ==


== Ծնունդներ ==


== Մահեր ==
Պերիկլես

Պերիկլես (հին հունարեն՝ Περικλής, "փառքով շրջապատված", մ. թ. ա. 494, Աթենք, Հունաստան - մ. թ. ա. 429, Աթենք, Հունաստան), աթենական պետական գործիչ, հռետոր և զորավար։ Նա սերում էր Ալկեմոնյան տոհմից։ Ֆիզիկական արատ չուներ, բայց գլուխը մի քիչ երկարավուն էր և անսովոր մեծ։ Այս պատճառով էլ բոլոր արձաններում նա պատկերված է սաղավարտով։ Աղբյուրների վկայությամբ Պերիկլեսի երաժշտության ուսուցիչը Դամոնն էր, մինչդեռ Արիստոտելը նշում է, որ նրա ուսուցիչը եղել է Պիթոկլիդեսը։ Իսկ Դամոնը հետագայում դարձավ Պերիկլեսի անձնական խորհրդականը։ Սակայն Պերիկլեսի ամենամտերիմ ու վստահելի օգնականը, որը նրա վրա թողել է չափազանց մեծ ազդեցություն, Անարսագորասն էր, որին ժամանակակիցներն անվանում էին «ուղեղ», քանի որ նա բացառիկ բազմակողմանի զարգացած անձնավորությունն էր։ Լինելով հարուստ ու անվանի տոհմի անդամ՝ այդուհանդերձ Պերիկլեսը խուսափում էր զբաղվել քաղաքականությամ՝ վախենալով օստրակիզմից։ Սակայն արդեն այդ ժամանակ, երբ Թեմիստոկլեսը վտարանդիության մեջ էր, իսկ Կիմոնը Հելլադայից դուրս հիմնականում ռազմարշավների էր, Պերիկլեսը եռանդուն կերպով սկսեց զբաղվել քաղաքականությամբ։ Նրա օրոք Աթենքը հասնում է իր քաղաքական, տնտեսական և մշակութային զարգացման գագաթնակետին՝ դառնալով Հին Հունաստանի ծովային հզորագույն պետությունը, կրթական և մշակութային կենտրոնը։ Քաղաքը հարստանում է նոր շինություններով, մասնավորապես Ակրոպոլիսում կառուցվում է Պարթենոնի հռչակավոր տաճարը։ Պերիկլեսը անցավ դեմոսի ու չքավորների կողմը՝ չնայած իր ոչ դեմոկրատական մոտեցումններին։ Անցնելով դեմոսի կողմը՝ Պերիկլեսը այդպիսով հույս ուներ ամուր հենարան ստեղծել իր համար արիստոկրատիայի գլուխ կանգնած Կիմոնի դեմ պայքարում։ Մ. թ. ա. 443 թ. ժողովրդական ժողովի կողմից ընտրվում է առաջին ստրատեգոս՝ հետագայում վերընտրվելով այդ պաշտոնում 15 տարի անընդմեջ մինչև իր մահը մ. թ. ա. 429 թ.։ Անցնելով պետության գլուխ՝ իրականացնում է մի շարք օրենսդրական միջոցառումներ՝ ուղղված աթենական կառավարման համակարգի հետագա ժողովրդավարացմանը։
Պերիկլեսի արտաքին քաղաքականությունը հետապնդում էր աթենական ծովային տերության ընդլայնման ու ամրապնդման նպատակը։ Նա անձամբ ղեկավարել է մի շարք ռազմական արշավանքներ՝ ճնշելով Աթենքի ազդեցության ոլորտից դուրս գալու առանձին քաղաքների փորձերը։
Նրա կառավարմամբ նշանավորված Աթենքի քաղաքական, տնտեսական և մշակութային զարգացման դարաշրջանը խախտվեց 431 թվականին Պելոպոնեսյան պատերազմի մեկնարկով։


== Ծանոթագրություններ ==
Բելոգուզովո (գյուղ, Վելիժսկի շրջան)

Անվան այլ կիրառումների համար տե՛ս՝ ԲելոգուզովոԲելոգուզովո (ռուս.՝ Белогузово), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Քանտեն դը Շալե

Սեն Քանտեն դը Շալե (ֆր.՝ Saint-Quentin-de-Chalais), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 274 մարդ, բնակչության խտությունը` 22.13 մարդ/կմ²։ Բնակավայրը զբաղեցնում է 12.38 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 150 կմ հարավ, Անգուլեմ քաղաքից` 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 179 աշխատունակ (15-64 տարեկան) բնակիչ, որոնցից ակտիվ էին 128-ը, իսկ ոչ ակտիվները` 51։ Ակտիվության ցուցանիշը կազմում է 71,5 %։ 128 աշխատունակ մարդկանցից աշխատել է 121 անձ (66 տղամարդ և 55 կին)։ Գործազուրկ են եղել 7 անձ (3 տղամարդ և 4 կին)։ 51 անաշխատունակներից 14-ը եղել են աշակերտներ կամ ուսանողներ, 17-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոր (կոմունա)

Սոր (ֆր.՝ Sor), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09297։


== Բնակչություն ==
Համայնքի բնակչությունը 2008 թվականին կազմում էր 31 մարդ։


== Տնտեսություն ==
2007 թվականի տվյալներով 20 աշխատունակ տարիքի մարդկանցից (15-64 տարեկան) 15-ը տնտեսապես ակտիվ էին, 5-ը անգործունակ (ակտիվության ցուցանիշը 75,0 %, 1999 թվականին եղել է՝ 72,0 %)։ 15 աշխատունակ բնակիչներից 14-ը աշխատում էին (8 տղամարդ և 6 կին), անաշխատանք էր 1-ը (կին)։ 5 անգործունակ մարդկանցից 1-ը աշակերտներ կամ ուսանողներ են, 2-ը թոշակառու, 2-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սոր» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-14 
«Սոր» (ֆրանսերեն)։ cassini.ehess.fr։ Արխիվացված է օրիգինալից 2013-02-03-ին։ Վերցված է 2013-01-23
Ժողովածու (1113)

Ժողովածու (1113), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1113 թվի տակ։ Ձեռագիրը գրվել է 1648, 1662 թվականներին Հակոբ Ակնեցի գրիչի կողմից ենթադրաբար Կոստանդնուպոլսում։ Գրիչը և ստացողը եղել է Հակոբ Ակնեցին։ Գրված է թղթի վրա, որը ունի 17.3×12.5 չափս։ Ձեռագիրը կազմված է 296 թերթից։ Գրված է երկսյուն, նոտրգիրով։ Ունի կիսախորան, լուսանցազարդ մանրանկարներ։ Կազմը`կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարաններ՝:


== Բովանդակություն ==
Գր․ Տաթևացւոյ Լուծմունք Յոբայ։
Խազալ Տոսացւոյ Վասն բանական հոգւոյ։
Գր․ Դարանաղցւոյ Պատմութիւն Ս․ Նիկողայոս եկեղեցւոյ (Ժամանակագրութիւն)։
Պատմութիւն նոր վկային Գաբրիէլի (1662թ․)։
Աթանասի Պատմութիւն տէրունական պատկերին։
Անդրէասի Կապադովկացւոյ Մեկնութիւն Յայտնութեանն Յովհաննու։
Յակ․ Ակնեցւոյ Տաղ յաղագս սուրկունին։
Ի յիշատակարանէ գրոց (1616 թ․, տունք՝ Նազարեթէ ասացեալ է)։
Խրատք Նուշրվանայ։
Յովհ․ Արճիշեցւոյ Մեկնութիւն պատարագի։
Քարոզ յԵրուսաղէմ գնալոյ։
Ներս․ Լամբրոնացւոյ Մեկնութիւն Էր ընդ եղբարս-ի։


== Ծանոթագրություններ ==
(5945) Ռոաչապրոաչ

(5945) Ռոաչապրոաչ (անգլ.՝ Roachapproach), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 28-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 2,225288 ա. մ., առավելագույնը մոտենում է 1,9025 ա. մ. հեռավորության վրա և հեռանում 2,5481 ա. մ.։ Արեգակի շուրջ մեկ ամբողջական պտույտ է կատարում 1212,49 երկրային օրվա ընթացքում, իր ուղեծրով շարժվելով միջինում 0,29691 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5945) Ռոաչապրոաչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գետիկներ

Գետիկներ,Գեդիքլեր, աղբյուրներ Թուրքիայի Կարսի նահանգում, Անի քաղաքի մոտակայքում։ Հնում այսպես է կոչվել Անի քաղաքի ջրմուղը։ Թուրքերը կոչում էին Գեդիքլեր։


== Ծանոթագրություններ ==
Զառա (Քոչկիրի գավառ)

Անվան այլ կիրառումների համար տե՛ս՝ Զառա (այլ կիրառումներ)Զարա, գյուղաքաղաք (գյուղ) Արևմտյան Հայաստանում, Սեբաստիայի վիլայեթի Քոչկիրի գավառակում։  Գտնվում էր Սեբաստիա քաղաքից 45 կմ արևելք, Ալյուս (Կզըլըրմակ) գետի ափին։


== Պատմություն ==
VII դարից հիշատակվել է որպես քաղաք, հետագայում երկար ժամանակ հիշատակվել է որպես գյուղ, իսկ XIX դարի վերջերից համարվել է գյուղաքաղաք։
Հայ բնակչությունը  բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբներին ուներ 500-800 տուն բնակիչ, որի 65 %-ը հայեր էին, իսկ մնացածը թուրքեր։


== Տնտեսություն ==
Բնակչության հիմնական զբաղմունքը երկրագործությունն ու արհեստներն էր։


== Պատմամշակութային կառույցներ ==
Զառան ուներ Ս. Լուսավորիչ (կամ Ս. Աստվածածին) անունով եկեղեցի։ Բնակավայրից 5-6 կմ հեռու գտնվում էին Դևոտայի Ս. Գևորգի և Ս. Թագավորի վանքերը։


== Կրթություն ==
Բնակավայրում գործում էր Արշակունյան վարժարանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Փիլաքլի

Փիլաքլի, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Եփրատ գետի աջ կողմում, Երզնկա քաղաքից 20 կմ արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մեսրոպ էֆենդի

Մեսրոպ Էֆենդի, բժշկական կրթություն է ունեցել։ 1914 թվականին, Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և ավագ լեյտենանտի աստիճանով ծառայել 13-րդ զորախմբի 2-րդ շրջիկ հիվանդանոցի դեղագործ։ Մահացել է 1916 թվականի փետրվարի 28-ին, ժանտախտից։


== Աղբյուրներ ==
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
(3212) Ագրիկոլա

(3212) Ագրիկոլա (անգլ.՝ Agricola), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 19-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,256355 ա. մ., առավելագույնը մոտենում է 1,9158 ա. մ. հեռավորության վրա և հեռանում 2,5969 ա. մ.։ Արեգակի շուրջ մեկ ամբողջական պտույտ է կատարում 1237,97 երկրային օրվա ընթացքում, իր ուղեծրով շարժվելով միջինում 0,290799 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3212) Ագրիկոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թուրխալա

Թուրխալա, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ուլյանովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՈւլյանովկաՈւլյանովկա (ուկրաիներեն՝ Улянівка), քաղաքատիպ ավան Ուկրաինայի Սումիի մարզի Բելոպոլիեի շրջանում։ Հիմնադրվել է 17-րդ դարում։
2001 թվականի տվյալներով Ուլյանովկա քաղաքատիպ ավանում բնակվում էր 2 777 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Եղջրակիր

Եղջրակիր, եզնապտուղ (Ceratocarpus L․), թելուկազգիների ընտանիքի բույսերի ցեղ։ Ոչ բարձր, միամյա խոտեր են պատված աստղաձև մազիկներով։ Ցողունները խիստ ճյուղավորված են, ունեն նեղ, գծային տերևներ:Միատուն են, արական ծաղիկները (2—5-ական)՝ երկբլթակ, ջաղանջակերպ ծաղկապատյանով և մեկ առէջով, իգականները՝ առանց ծաղկապատյան։ Պտուղը սրածայր, փշանման ելուստներով է։ Հայտնի է տեսակ, որոնք աճում են Հայաստանում, Չինաստանում, Աֆղանստանում, Իրանում, Թուրքիայում։ Հայաստանի ցածրադիր կիսանապատային գոտում հանդիպում է ավազուտային եղջրակիր (Ceratocarpus arenarius) տեսակը։
Լիլյա Հովհաննիսյան

Լիլյա Հովհաննիսյան (Լիլիկ, Լիլիթ Հովհաննիսյան, հունվարի 29, 1932(1932-01-29), Թավրիզ, Իրան - դեկտեմբերի 30, 1998(1998-12-30), Երևան, Հայաստան), հայ դերասանուհի։ ՀԽՍՀ ժողովրդական արտիստ (1978)։


== Կենսագրություն ==
Լիլյա Հովհաննիսյանը ծնվել է 1932 թվականին Թավրիզում։ 1946 թվականին ընտանիքի հետ տեղափոխվել է Խորհրդային Հայաստան։ Նախ ապրել է Էջմիածնում, ապա տեղափոխվել է Երևան, եղել Գաբրիել Սունդուկյանի անվան թատրոնի դերասնաուհի։ Աշխատել է Թաթուլ Ալթունյանի ղեկավարած Հայաստանի ժողովրդական Երգի-պարի անսամբլում։ Ավարտել է Երևանի Ռոմանոս Մելիքյանի անվան երաժշտական ուսումնարանի վոկալ բաժինը։ Աշխատել է Հայաստանի ակադեմիական կապելլայում, 1963 թվականից՝ Էմմա Ծատուրյանի ղեկավարությամբ գործող երգչախմբում։
Մահացել է 1998 թվականին Երևանում։


== Ֆիլմագրություն ==


== Ծանոթագրություններ ==


== Արտաքին հղումներ ==
Լիլիթ Հովհաննիսյան
Անգոլայի դրոշ

Անգոլայի դրոշը բաղկացած է երկու հավասար հորիզոնական մասերից՝ կարմիր վերևից և սև ներքևից։ Կենտրոնում տեղադրված են աշխատողներին և արդյունաբերական արտադրություն խորհրդանշող ատամնանիվի հատված, գյուղացիներին, գյուղատնտեսական արտադրության և զինված պայքար խորհրդանշող մաչետե, և միջազգային համերաշխություն ու առաջընթաց խորհրդանշող աստղ։ Ատամնանիվը, մաչետեն, և աստղը դեղին են, ինչը խորհրդանշում է երկրի հարստությունը։ Կարմիր հորիզոնական շերտը խորհրդանշում է երկրի անկախության համար թափված արյունը, իսկ սևը խորհրդանշում է Աֆրիկան։ Դրոշն առաջին անգամ բարձրացվել է 1975 թվականի նոյեմբերի 11֊ին՝ Անգոլա Ժողովրդական Հանրապետության (1992 թ. օգոստոսի 27-ից Հանրապետություն Անգոլա) անկախության հռչակման ժամանակ։


== Պատկերասրահ ==

		
		


== Արտաքին հղումներ ==
«Անգոլա» Աշխարհի դրոշներ կայքում
Մ.թ.ա. 570


== Դեպքեր ==


== Ծնունդներ ==


== Մահեր ==
Սարիգյուղ կամավորական ջոկատ

«Սարիգյուղ» կամավորական ջոկատ։ Կազմավորվել է 1988 թվականին Սարիգյուղում (այժմ՝ ՀՀ Տավուշի մարզում)։ 1992 թվականին ջոկատի մարտիկներից ստեղծվել է հրետանավորների 30-հոգիանոց խումբ։ 1988-1994 թվականներին ջոկատը մասնակցել է Սարիգյուղի, Իջևանի (Կիրանց, Բերքաբեր, «Սաթլմիշ» բարձունք, «Սպիտակ սար» դիրքեր), Նոյեմբերյանի (Ոսկեպար, Կոթի) շրջանների ինքնապաշտպանական և Ղազախի շրջանի (Խրըմլու, Ղըզլհաջի, Բարխուդաղլու) հենակետերի ճնշման մարտերին։ Ջոկատի հրամանատարն է եղել Ա.Ամիրխանյան։ Ջոկատից զոհվել է 4 ազատամարտիկ։
Շրեկ 2

«Շրեկ 2» (անգլ.՝ Shrek 2) ռեժիսոր Էնդրյու Ադամսոն, Քելլի Էսբյորի, Կոնրադ Վերնոնի մուլտֆիլմը, որի գլխավոր հերոսներին հնչյունավորում են Մայք Մայերսը, Էդի Մերֆին, Քեմերոն Դիազը, Ջուլի Էնդրյուսը, Անտոնիո Բանդերասը, Ջոն Քլիզը, Ռուպերտ Էվերեթը, Ջենիֆեր Սոնդերսը, Արոն Ուորները, Քելի Էսբերին։
Շրեկը և Ֆեոնան վերադառնում են մեղրամսից և տանը նամակ են գտնում Ֆեոնայի ծնողներից, որով նրանք հրավիրվում են ընթրիքի։ Բայց ծնողները չգիտեին, որ Ֆեոնան էլ է օրգի վերածվել։ Երջանիկ զույգը Էշի հետ միասին ճանապարհ են ընկնում։ Արդյունքում նրանք ընկնում են գլխապտույտ արկածների մեջ և բազմաթիվ նոր ընկերներ են ձեռք բերում։


== Ծանոթագրություններ ==
Աստերոիդների ցանկ (252101-252200)

Աստերոիդների ցանկ (252001-252100)  • Աստերոիդների ցանկ  • Աստերոիդների ցանկ (252201-252300)
 Աստերոիդների ցանկ (252001-252100)  • Աստերոիդների ցանկ  • Աստերոիդների ցանկ (252201-252300)
Արծրունի Գասպարյան

Արծրուն Մարտիրոսի Գասպարյան (մայիսի 2 (15), 1908, Վան, Վանի վիլայեթ, Օսմանյան կայսրություն - հունվարի 9, 1994(1994-01-09), Երևան, Հայաստան), հայ ճարտարագետ-քիմիկոս։ Տեխնիկական գիտությունների դոկտոր (1964), պրոֆեսոր (1965)։ ՀՀ ԳԱԱ թղթակից անդամ (1968)։ ՀԽՍՀ գիտության վաստակավոր գործիչ (1968)։


== Կենսագրություն ==
Արծրուն Գասպարյանը ծնվել է 1908 թվականի մայիսի 2(15)-ին, Վան քաղաքում։ 1936 թվականին ավարտել է Երևանի պոլիտեխնիկական ինստիտուտը։ 1934-1949 թվականներին աշխատել է Երևանի սինթետիկ կաուչուկի գործարանում։ 1949-1966 թվականներին եղել է ՀԽՍՀ ԳԱ օրգանական քիմիայի ինստիտուտի տնօրեն, 1966-1980 թվականներին՝ ԵՊԻ ռեկտոր, 1980-1988 թվականներին՝ քիմիական տեխնոլոգիայի շարժընթացների և ապարատների ամբիոնի վարիչ, 1967-1980 թվականներին՝ ՀԽՍՀ Գերագույն խորհրդի պատգամավոր, 1972-1975 թվականներին՝ ՀԽՍՀ ԳԽ նախագահ։
Աշխատանքները վերաբերում են երկֆազ հոսքերի տեսության և պրակտիկայի հիմնախնդիրներին, ինչպես նաև պնևմափոխադրման հարցերին, քիմիական տեխնոլոգիայի պրոցեսների և ապարատների բնագավառին։ Հեղինակ է խիտ շերտում մանրադիսպերսային նյութերի տեղափոխման եղանակի, աղաթթվի ստացման ռացիոնալ մեթոդի:Գասպարյանի մշակած «Աղաթթվի ստացման ադիաբատ եղանակը» ներդրվել և գրականության մեջ հայրնի է որպես «Գասպարյանի եղանակ»։
Մահացել է 1994 թվականի , հունվարի 9-ին Երևանում։


== Պարգևներ ==
ԽՍՀՄ պետական մրցանակի դափնեկիր («Գասպարյանի եղանակի» համար, 1946)
Լենինի շքանշան
«Պատվո նշան» շքանշան
ՀԽՍՀ գիտության վաստակավոր գործիչ (1968)


== Ծանոթագրություններ ==


== Գրականություն ==
Арцруни Мартиросович Гаспарян: Химический журнал Армении/ НАН РА. - Ереван, 1999. - 52,- № 4. - Էջ 75-76. ISSN 0515-9628
Արտակ Վարդանյան (այլ կիրառումներ)

Արտակ Վարդանյան կարող է վերաբերվել.

Արտակ Վարդանյան (1886-1993), հայ հետախույզ, գեներալ-լեյտենանտ։
Արտակ Վարդանյան (ծնվ. 1951), հայ արձակագիր, հրապարակագիր, բանաստեղծ, թարգմանիչ, բանասիրական գիտությունների թեկնածու, Հայաստանի գրողների միության անդամ 2009 թվականից։
Արտակ Վարդանյան (ծնվ. 1989), հայ հաղորդավար, լրագրող։
Արտակ Վարդանյան (1966), հայ տնտեսագետ, պետական և քաղաքական գործիչ։ Հայաստանի տրանսպորտի և կապի նախարար (1999-2000)։
Im Wartesaal Zum Großen Glück

«Im Wartesaal Zum Großen Glück» (Երջանկության սպասելիս), գերմանացի երգչի Վալտեր Անդրեաս Շվարցի երգն է։ Վալտեր Անդրեաս Շվարցն այդ երգով ներկայացրել է Գերմանիան Եվրատեսիլ 1956 երգի մրցույթում։ Երգի հեղինակը հենց ինքն է։
Լոմանաուրի

Լոմանաուրի (վրաց.՝ ლომანაური), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 1210 մետր բարձրության վրա։ Շրջկենտրոն Շուախևից 16 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 121 մարդ։


== Ծանոթագրություններ ==
Մյանմայի երկրաշարժ (2016)

Մյանմայի երկրաշարժ, ռիխտերի սանդղակով 6,9 մագնիտուտ ուժգնությամբ երկրաշարժ, որը տեղի է ունեցել 2016 թվականի ապրիլի 13-ին Մյանմայում, Մանդալայից 135 կմ հյուսիս-արևմուտք։ Ցնցումները ուժեղ զգացվել են Հնդկաստանում և Բանգլադեշում։ Երկրաշարժը տեղի է ունեցել տեղական ժամանակով 8:25 (13:55 UTC ապրիլի 13)։ Երկրաշարժի էպիկենտրոնը քիչ բնակեցված տարածքում է եղել, 134 կմ խորության վրա։ Ապրիլի 14-ին հետցնցում է եղել է ռիխտերի սանդղակով 4,6 մագնիտուտ ուժգնությամ։
Երկրաշարժը զգացվել է նաև Բանգլադեշում և Հնդկաստանում։ Հնդկաստանում առնվազն երկու մարդ մահացել են, և ավելի քան 70-ը վիրավորվել են։ 50 մարդ վիրավորվել է Բանգլադեշի Չիտագոնգ քաղաքում, երբ շտապել են տարհանվել պատրաստի հագուստի ֆաբրիկայից։ Եվս 50 անձ վնասվածքներ են ստացել Բանգլադեշի մայրաքաղաք Դաքքայում և հյուսիս արևելյան Սիլհեթ քաղաքու,մ։ Ցնցումներ են զգացվել նաև արևելյան և կենտրոնական Նեպալում։


== Ծանոթագրություններ ==
Կոկորդիլոս (ֆիլմ, 2007)

«Կոկորդիլոս» (անգլ.՝ Rogue), ավստրալիական սարսափ ֆիլմ։ Ֆիլմի ռեժիսորը եղել է Գրեգ Մակ-Լինան Ավստրիալական տուրիստների խմբից։ Ֆիլմը պատմում է հսկա կոկորդիլոսի զոհերի մասին։ Պրեմիերան եղել է Ավստրալիայում 2007 թվականի նոյեմբերի 8-ին, նաև Հյուսիսային Ամերիկայում  - 2008 թվականի ապրիլի 25-ին։
Ֆիլմի կարգախոսը՝ «Դու արա՞գ ես լողում»


== Սյուժե ==
Ամերիկացի լրագրող Պիտ Մակկելլը, ով միանում է տուրիստների խմբին, պարտավորված լինելով գնում է Կակադու, որն էլ իր հերթին գտնվում է Ավստրալիայի Հյուսիսային տարածքում։ Վայրի բնության հետազոտողների գլխավորը Կեեյտ Ռայանն է, նրանք հետևում են իրական կոկորդիլոսներին։ Ճանապարհին նրանց հետ մի դեպք է տեղի ունենում, մասնավորապես Նիլոմի և Կոլլինոմի հետ։ Տուրիստներից մեկը ՝ Էվերետտը սկսում է բարեխոսել Կեյտի մասին։
Մի անգամ Էվերետտը նկատում է, որ շատ հեռվում՝ ամպերի մեջ ինչ-որ բան է կատարվել։ Կեյտը մեկնում է դեպի ժայռի բարձունքը, որ ստուգի, տեսնի թե ինչ է կատարվում։ Եվ իրականում պարզվում է, որ հեռվում գտնվում է մի կիսասուզված նավակ։ Հանկարծակի լսվում է մի խուլ հարված։ Այնուհետև ծովում հայտնաբերեցին խորը փոս։ Միակ ելքը այն էր, որ Կեյտը պետք էր լքեր նավը և այն դուրս հանել ծանծաղուտներից և այն հասցներ դեպի մի կղզու գետին։ Խումբին մի մեծ վտանգ էր սպառնում։ Անսպասելիորեն Էվերետտը ընկնում է հսկա և անահյտ մի գիշատիչ կենդանու ժանիքների մեջ և միանգամայն անհետանում է դեպի ծովի խորքերը։
Նիլը և Կոլլինը գալիս են կղզի մեխանիզացված նավակով, նրանք վաղ թե ուշ հայտնվելու էին գիշատիչի երախի մեջ։ Նիլը բարեբախտաբար լողալով հասնում է կղզի, իսկ Կոլլինի բախտը շատ քիչ է բերում։
Մինչև գիշերվա մթի ընկնելը Նիլին հաջողվում է լողալով հասնել կղզի, անտեսելով իր անպաշտպանությունը թշնամական ջրում, նա ստեղծում է մի պարան, որը կազմված էր երկու ծառերից, այդպիսի պայմաններում նա բացի օդային անցամիջոցից ուրիշ ոչ մի բան չստեղծեց։ Կոկորդիլոսը չպետք է լսեր ջրի ճղփումը։ Ալլենը բարկանում է, բայց նրա աղջկա՝ Շերրի օգնությամբ փորձում է փրկվել։ Նիլը ենթարկվել էր կոկորդիլոսի հարձակմանը։ Պարանը կտրվել էր և տուրիստները հայտնվել էին ջրում, նրանք փորձում էին ամբողջ ուժով լողալ դեպի կղզին։ Ալլենը իր անփորձության պատճառով հայտնվում է ջրի խորքը։
Խախտված ծովում Պիտը ծուղակն է ընկնում։ Նա հասկանում է, որ ինքը շատ քիչ է այդ «ձկան» համար և պետք է որսալ ավելի մեծը, երևի դա կլիներ նավի հսկայական խարիսխը։ Նա խորհուրդ է տալիս գիշատիչին որսալ այդ խարիսխով, Պիտը շատ ժամանակ կշահեր դրանից և նրանք բոլորով կարող էին ավելի արագ հասնել կղզի։ Սայմոնը միանագամայն դեմ էր այդ մտքին, սակայն իր աջակցությունը Պիտին տալիս է Ռոսսելը։ Այդ հրեշին Կեյտը պետք էր հրապուրել մի շան օգնությամբ։
Այնուհետև Պիտը բերեց իր պարանը և ամենաերկար ու ամենահաստ կողմը գցեց գետը։ Մի քանի րոպե սպասելուց հետո ծայրը փոխում է և գցում է մի փոքր ավելի բարակ ծայրը։ Ռասելլը օգնում է Շերրի և Էլիզաբեթա մայրերին։ Սակայն հետո սկսում է պարանը կտրվել։ գետի վերջերում Պիտը նկատում է մի անմարդկային և կատաղի պայթյուն։ Այդ ցնցումներից մի քանի րոպե հետո կոկորդիլոսը որսում է Կեյտին և տանում նրան ծովի հատակը։


== Դերասաններ ==


== Ծանոթագրություններ ==
Աբասլու

Աբասլու (ադրբ.՝ Abbaslı), գյուղ ներկայիս Ադրբեջանական Հանրապետության Շամքորի շրջանում։


== Բնակչություն ==
Բնակչությունը կազմում է 2,970 մարդ (2008)։


== Ծանոթագրություններ ==


== Արտաքին հղումներ ==
Աբասլու բնակավայրը «GEOnet Names Server» կայքում։
Արբանյակային քարտեզ Maplandia.com-ում
Վեսյոլի (խուտոր, Պրոխորովսկի շրջան)

Անվան այլ կիրառումների համար տե՛ս՝ ՎեսյոլիՎեսյոլի (ռուս.՝ Весёлый), խուտոր Ռուսաստանի Բելգորոդի մարզի Պրոխորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պատ (այլ կիրառումներ)

Պատ հասկացությունը կարող է վերաբերել.

Պատ, շինության ուղղահայաց մասը, որը ծառայում է որպես հենարան և շենքը մասերի բաժանող միջնորմ, որմ
Պատ, շախմատային դիրք, ուր հերթական քայլ կատարողը չունի ոչ մի հնարավոր քայլ, քանի որ նրա բոլոր քարերը զուրկ են ըստ շախմատի կանոների քայլ կատարելուց, ընդ որում արքան շախի տակ չէ
Պատ, «պատասխանատու» բառի հապավումը, օրինակ՝ պատքարտուղար (պատասխանատու քարտուղար)
Իմանգուլովո (գյուղ, Տույմազինսկի շրջան)

Անվան այլ կիրառումների համար տե՛ս՝ ԻմանգուլովոԻմանգուլովո (ռուս.՝ Имангулово, բաշկիրերեն՝ Иманғол), գյուղ Ռուսաստանի, Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 127 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշուր-Ադա

Աշուր-Ադա, Աշուրադա, Աշուր-Ադե  (պարսկերեն՝ آشوراده, թուրքմ.՝ Aşyr Ada), միակ կղզին է Կասպից ծովի իրանական ափին։ Աշուր-Ադայի մակերևույթը կազմում է 800 հեկտար (2000 ակր)։
Կղզին գտնվում է Կասպից ծովի հարավարևելյան մասում՝ Աստրաբադի ծովածոցում, Գորգան քաղաքից 23 կմ հեռու։
Աշուր-Ադայում կա ծովամթերքի վերամշակման գործարան.: Իրանի սև խավիարի ավելի քան 50 %-ն արտադրվում է Աշուր-Ադայում։ Կղզու վրա տեղակայված են 9 ափամերձ կայաններ։
Կղզին ավազոտ է և ծովի մակերևույթից մի փոքր է միայն բարձր։ 19-րդ դարում կղզին ուներ 3 կմ երկարություն, մոտ 600 մ լայնություն։
Կասպից ծովի մակարդակի փոփոխության հետևանքով այն դարձել է թերակղզի։


== Ծանոթագրություններ ==
Խասավյուրտի շրջան

Խասավյուրտի շրջան (ռուս.՝ Хасавюртовский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1929 թվականին։ Վարչական կենտրոնը՝ Խասավյուրտ։


== Աշխարհագրություն ==
Շրջանի տարածքի մակերեսը կազմում է 1425 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 140387 մարդ։ Բնակչության խտությունը կազմում էր 98,52 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լաբուրնում անագիրատերև

Լաբուրնում անագիրատերև (լատ.՝ Laburnum anagyroides), բակլազգիներ ընտանիքի, լաբուրնում ցեղի բույս։


== Նկարագրություն ==
Տերևաթափ ծառ է՝ մինչև 7 մ բարձրությամբ, որը հաճախ թփանման տեսք է ունենում։ Բնի և բազմամյա ճյուղերի կեղևը մոխրականաչավուն է կամ բաց գորշավուն, ակոսակնճռապատ։ Ընձյուղները և ծաղկակիրները ծածկված են արծաթավուն մազմզուկներով։ Տերևները եռամասն են, երկարավուն էլիպսաձև, էլիպսաձև կամ հակառակ ձվաձև տերևիկներով, 3֊8 սմ երկարությամբ և 1,5֊3 սմ լայնությամբ, տափակ կամ սրածայր գագաթով, լայն սեպաձև հիմքով, վերևի կողմից մերկ, ներքևի կողմից ծածկված մանր արծաթագույն մազմզուկներով։ Ընդհանուր տերևակոթունը ունի 2֊6 (երբեմն՝ 8) սմ երկարություն, մազմզուկապատ է։ Ծաղիկները ոսկեդեղին են, հավաքված դեպի ցած կախված բազմածաղիկ ողկույզներում, որոնց երկարությունը հասնում է 10֊20 (հազվադեպ՝ 30) սմ֊ի։ Բաժակն ունի մոտ 5 մմ երկարություն, մետաքսաաղվամազապատ է։ Պսակը հասնում է 2֊2,5 սմ երկարության։ Ունդերը երկարավուն գծանման են, 5֊8 սմ երկարությամբ, սրածայր, հաստ քթիկով, մազմզուկապատ։ Սերմերը սև են։ Ծաղկում է տերևները բացվելու հետ միասին, ապրիլ֊մայիս ամիսներին, պտուղները հասունանում են օգոստոսին։


== Տարածվածություն ==
Տարածված է Արևմտյան Եվրոպայի հարավային և կենտրոնական շրջաններում։ Մեր հանրապետությունում հազվադեպ է մշակվում․ լավ է աճում ծ․ մ․֊ից մինչև 1500 մ բարձրությունների վրա (Գյումրիում փարթամ է աճում և առատորեն ծաղկում ու պտղաբերում է)։


== Կիրառություն ==
Պիտանի է ստորին և միջին լեռնային գոտիների համար, որպես առատորեն ծաղկող բարձր դեկորատիվ թփատեսակ։


== Ծանոթագրություն ==
֊
Memento mori

Memento mori (լատիներենից թարգմանաբար՝ հիշի՛ր, որ (ստիպված) մեռնելու ես, հիշի՛ր մահվան մասին, հիշի՛ր, որ մահկանացու ես), լատիներեն թևավոր խոսք, որը դարձել է թևավոր արտահայտություն։
Հին Հռոմում այս խոսքն օգտագործվել է ռազմի դաշտից վերադարձող հռոմեացի զինվորականների հաղթական երթի ժամանակ։ Ստրուկները կանգնում էին ռազմական առաջնորդի թիկունքում, ով պարբերաբար պետք է հիշեցներ բոլորին, որ չնայած իր փառքին, նա այնուամենայնիվ մահկանացու է։ Հնարավոր է, որ իրական արտահայտությունը եղել է՝ Respice post te! Hominem te memento! («Շրջվի՛ր։ Հիշի՛ր, որ դու մարդ ես։»)։
Memento mori-ն եղել է նաև միջնադարյան լատինական մահն արտացոլող տեսություն է և պրակտիկա, որում շեշտվում է հատկապես երկրային կյանքի անիմաստության և երկրային վայելքների ու բարքերի անցողիկ բնույթը։ Այն կապված է ars moriendi-ի՝ մահվան արվեստի և այլ նմանատիպ գրականության հետ։ Memento mori-ն ասկետական փիլիսոփայական դրույթների կարևոր մասերից է, որը մաքրագործում է անհատին, խզում կապը աշխարհիկ վայելքների հետ և ուշադրությունն ուղղում անմահ հոգու և հետմահու կյանքի վրա։
Արվեստում memento mori-ն մահը հիշեցնող խորհրդանիշների ամբողջությունն է։ Եվրոպական քրիստոնեության արվեստում այն արտահայտում է դրախտը, դժոխքը և մարդու հետմահու փրկությունը։


== Կիրառությունը պատմության մեջ ==


=== Դասական ժամանակաշրջան ===
Պլատոնի Ֆեդոյում պատմելով Սոկրատի մահվան մասին, Պլատոնը փիլիսոփայության հիմնական պրակտիկան ներկայացնում է որպես ոչ այլ ինչ, քան «մեռնել և լինել մեռած»։ Ստոիկները լայնորեն կիրառել են այս աշխարհայացքը, Սենեկայի նամակները լիքն են մահվան մասին մտածմունքներով


== Ծանոթագրություններ ==
Դալնի (գյուղ, Դոբրովսկի շրջան)

Անվան այլ կիրառումների համար տե՛ս՝ ԴալնիԴալնի (ռուս.՝ Дальний), գյուղ Ռուսաստանի Լիպեցկի մարզի Դոբրովսկի շրջանի կազմում։
Բնակչությունը 2006 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարգագետնային ձիաթռչնակ

Մարգագետնային ձիաթռչնակ (Anthus pratensis), խաղտտնիկների ընտանիքի պատկանող թռչուն։


== Արտաքին կառուցվածք ==
Մարգագետնային ձիաթռչնակի մարմնի վերին մասը խայտերանգ է, ձիթապտղագույն, գլխի վրա կան երկայնակի բծեր, մեջքի վրա բծերն ավելի խոշոր են։ Թևերի թափահարող փետուրները և պոչը դարչնագույն են՝ երիզված բաց գույնի շերտով, որովայնը սպիտակ է՝ դեղնաշիկավուն երանգով, կոկորդի շրջանը, կտնառքը, կուրծքը ծածկված են սևագորշ բծիկներով։ Ամռանը որովայնի հատվածը բաց երենգ է ստանում։ Չափազանց նման է Անտառային ձիաթռչնակին։ Քաշը՝ 15,7-18 գ, թևի երկարությունը՝ 70-90 մմ։


== Կենսակերպ ==
Հայաստանում համարվում է չուի ընթացքում հանդիպող և ձմեռող թռչուն։ Գարնանը չվում է փետրվարի վերջից մինչև մարտի վերջը, աշնանը՝ հոկտեմբերից մինչև նոյեմբեր։ Չուի ընթացքում կազմում է բազմաքանակ երամներ։ Հանդիպում է խոնավ մարգագետիններում, լճացված ջրերի, լճերի, գետերի և ջրամբարների ափերին։ Չուի հիմնական ճանապարհներն անցնում են Արարատյան հարթավայրի և Շիրակի բարձրավանդակի տարածքով։


== Սննդառություն ==
Սնվում է գետնին, հիմնականում՝ միջատներով։


== Տարածվածություն ==
Տարածված է Եվրոպայում և Ասիայում։


== Աղբյուրներ ==
Ջորջ Գաբրիել Ստոքս

Ջորջ Գաբրիել Ստոքս (անգլ.՝ George Gabriel Stokes), օգոստոսի 13, 1819(1819-08-13)[…], Skreen, Սլայգո, Կոննախտ, Իռլանդիա - փետրվարի 1, 1903(1903-02-01)[…], Քեմբրիջ, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի ֆիզիկոս և մաթեմատիկոս, Լոնդոնի թագավորական ընկերության անդամ (1851, 1854-1885 թթ.՝ քարտուղար, 1885-1890 թթ.՝ պրեզիդենտ)։
Ավարտել է (1841 թ.) Քեմբրիջի համալսարանը։ Աշխատանքները վերաբերում են օպտիկային, հիդրոդինամիկային, մաթեմատիկային, ֆիզիկային։ Հիդրոդինամիկայում ուսումնասիրել է անսեղմելի հեղուկի ստացիոնար շարժումը, կարծր գնդիկի շարժումը մածուցիկ հեղուկում։ Ուսումնասիրել է ֆոտոլյումինեսցենցիայի երևույթը․ գտել է դրա սպեկտրի և գրգռող լույսի սպեկտրի կապը (աոոքսի կանոն)։ Օպտիկայի բնագավառի այլ աշխատանքներ վերաբերում են սպեկտրային վերլուծությանը, դիֆրակցիային, լուսային ալիքների բևեռացմանը, երկբեկմանը, անդրադարձմանը և այլն։ Ստոքսի՝ մաթեմատիկայի բնագավառի աշխատանքները վերաբերում են վեկտորական անալիզին (ստոքսի բանաձև), շարքերի տեսությանը, որոշյալ ինտեգրալներին և այլն։ Ստոքսի անունով է կոչվում կինեմատիկական մածուցիկության միավորը։ Եղել է արտասահմանյան մի շարք ակադեմիաների անդամ։


== Ծանոթագրություններ ==
Ռոբին Հուդի մահը

«Ռոբին Հուդի Մահը» (անգլ.՝ Robin Hood's Death, Child 120, Roud 3299), անգլիական ժողովրդական բալլադ Ռոբին Հուդի մասին բալլադների շարքից։ Նրա առաջին հայտնի գրավոր տարբերակը պարունակվում է վատ պահպանված ձեռագրում, որը հայտնաբերվել է Թոմաս Պերսիի կողմից և թվագրվում է XVII դարի կեսերով, իսկ ամբողջական տեքստն առաջին անգամ հրատարակվել է 1786 թվականին the English Archer հրատարակությունում։


== Սյուժե ==
Ռոբին Հուդը փոքրիկ Ջոնին հայտնում է, որ իրեն վատ է զգում և մտադիր է մեկնել Քիրքլիս վանք, որպեսզի այնտեղ իրենից արյուն առնեն։ Սակայն մայրապետը, արյունահոսություն առաջացնելով, Ռոբինին փակում է սենյակում։ Վերջինս հասկանում է, որ դավաճանության զոհ է դարձել և փչում է իր որսորդական եղջյուրը։ Փոքրիկ Ջոնը, որը դրսում էր, ներխուժում է սենյակ, բայց արդեն ուշ է։ Ռոբինը մահանում է։ Վշտահար սրտով Ջոնը թույլտվություն է խնդրում որպես վրեժ հիմնահատակ ավերելու Քիրքլիսը, սակայն նրա զինակիցն արգելում է, որովհետև իր ողջ կյանքի ընթացքում Ռոբին Հուդը ոչ մի կնոջ վնաս չի պատճառել։ Նա խնդրում է տալ իր աղեղը, որպեսզի վերջին անգամ նետ արձակի և պատվիրում է իրեն թաղել այնտեղ, որտեղ կխրվի նետը։
Ռոբին Հուդի դավաճանության և նրա մահվան մասին պատմությունը առկա է նաև «Ռոբին Հուդի մասին փոքր ժեստի» (անգլ.՝ A Gest of Robyn Hode, Child 117) վերջին երգում, որի պահպանված օրինակները թվագրվում են 16-րդ  դարի սկզբով։ Եթե երկու տեքստերի միջև գոյություն ունի կախվածություն, ապա փոխառությունը, անկասկած, գնում է բալլադից ժեստին, ինչը փաստում  է բալլադի՝ շատ ավելի վաղ ստեղծված լինելու մասին։ «Փոքր ժեստը» և «Ռոբին Հուդի մահը» բալլադն ավանդաբար (Չայլդից սկսած) ուսումնասիրողների կողմից դասվում են Ռոբին Հուդի մասին պատմող հինգ «հիմնական» բալլադների շարքում, որի մյուս երեք գործերն են՝ «Ռոբին Հուդը և Գայ Գիսբորնը» (անգլ.՝ Robin Hood and Guy of Gisbourne, Child 118), «Ռոբին Հուդը և վանականը» (անգլ.՝ Robin Hood and the Monk, Child 119) և «Ռոբին Հուդը և բրուտը» (անգլ.՝ Robin Hood and the Potter, Child 121):
Ֆրենսիս Ջեյմս Չայլդը նշում է այս և մեկ այլ սյուժեի նմանությունը, որն առկա է «Sheath and Knife» բալլադում (Child 17), սակայն այնտեղ առաջնային է թաղման վայրի ընտրությունը, այլ ոչ թե աղեղի՝ որպես զենքի դերը։ Իսկ այս բալլադում աղեղն ու նետը կազմում են սյուժեի անբաժանելի տարր, և այն տեղը, որտեղ ընկնում է նետը, պատահական է։


== Ծանոթագրություններ ==
Բելայա (գետ, թափվում է Բերինգի ծով)

Անվան այլ կիրառումների համար տե՛ս՝ Բելայա (այլ կիրառումներ)Բելայա (ռուս.՝ Белая), գետ Կամչատկա թերակղզու հյուսիսարևելյան մասում։ Գետի երկարությունը 69 կմ է։ Հոսում է Կարագինսկի շրջանում, Կամչատկայի երկրամասում։ Թափվում է Կարագինսկի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000312120000008557
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(559) Նանոն

(559) Նանոն (անգլ.՝ Nanon), աստերոիդ աստերոիդների հիմնական գոտում։ Հայտնաբերվել է 1905 թվականի մարտի 8-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,711674 ա. մ., առավելագույնը մոտենում է 2,5304 ա. մ. հեռավորության վրա և հեռանում 2,8929 ա. մ., իսկ Երկրի ուղեծրին Նանոն աստերոիդը նվազագույնը մոտենում է 1,529 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1631 երկրային օրվա ընթացքում, իր ուղեծրով շարժվելով միջինում 0,220723 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,3° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(559) Նանոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռյուգլանդ

Ռյուգլանդ (գերմ.՝ Rügland), կոմունա Գերմանիայի Բավարիա երկրամասում։
Մտնում է Անսբախի վարչական շրջանի կազմի մեջ։ Գտնվում է Միջին Ֆրանկոնիայի ենթակայության տակ։ Բնակչությունը 1261 մարդ է (ըստ 2010 թվականի դեկտեմբերի 31-ի)։ Տարածքը 20,89 կմ² է։ Պաշտոնական կոդ՝ 09 5 71 194։
Կոմունան ստորաբաժանվում է 9 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
(7038) Տոկորոզավա

(7038) Տոկորոզավա (անգլ.՝ Tokorozawa), աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 22-ին Նաոտո Սատոյի և Տակեշի Ուրատայի կողմից Չիչիբույում։
Միջին հեռավորությունը Արեգակից կազմում է 3,198115 ա. մ., առավելագույնը մոտենում է 2,6426 ա. մ. հեռավորության վրա և հեռանում 3,7536 ա. մ.։ Արեգակի շուրջ մեկ ամբողջական պտույտ է կատարում 2089,01 երկրային օրվա ընթացքում, իր ուղեծրով շարժվելով միջինում 0,172331 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7038) Տոկորոզավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (310201-310300)

Աստերոիդների ցանկ (310101-310200)  • Աստերոիդների ցանկ  • Աստերոիդների ցանկ (310301-310400)
 Աստերոիդների ցանկ (310101-310200)  • Աստերոիդների ցանկ  • Աստերոիդների ցանկ (310301-310400)
Ելենա Մկրտչյան

Ելենա (Լինա) Վարդանի (Վլադիմիրի) Մկրտչյան (1955, Օդեսա, Ուկրաինական ԽՍՀ, ԽՍՀՄ), հայկական ծագմամբ ուկրաինացի երգչուհի (կոնտրալտո)։


== Կենսագրություն ==
Ելենա Մկրտչյանը ծնվել է 1955 թվականին Օդեսայում։ 1977 թվականին ավարտել է Մոսկվայի Գնեսինների անվան երաժշտամանկավարժական ինստիտուտը, 1979 թվականին՝ Մոսկվայի պետական կոնսերվատորիայի մեներգեցողության բաժինը, իսկ 1982 թվականին՝ Մոսկվայի թատերարվեստի պետական ինստիտուտը։ 
Ձայնի եզակի դիապազոնն ընդգրկում է ամենացածր կոնտրալտոյից մինչև ամենաբարձր սոպրանոյի նոտաները։ Երգացանկում ընդգրկված են 13-րդ դարի իտալական և հոգևոր երգերից մինչև ժամանակակից կոմպոզիտորների 800-ից ավելի գործեր։ 
Ելենա Մկրտչյանը ռուսական հոգևոր երգեցողությունը ներկայացրել է Վատիկանում։ Ֆրանց Շուբերտի իր յուրահատուկ մեկնաբանության համար նա դարձել է միակ օտարազգի երգչուհին, որը հրավիրվել է մասնակցելու գերմանական «Շուբերտիանա» ազգային փառատոնին։
Բարեգործական համերգներով հանդես է եկել Գերմանիայում, Շվեյցարիայում, Լեհաստանում, Իտալիայում, Իսպանիայում, Պորտուգալիայում, Հոլանդիայում։ 1996 թվականին Մոսկվայի «Նոր օպերա» թատրոնի նվագախմբի հետ, «Ընդհատված սրինգ» բարեգործական ակցիայի շրջանակում, հանդես է եկել Նյու Յորքի «Քառնեգի Հոլլ» համերգասրահում (ի նպաստ Սպիտակի 1988 թվականի երկրաշարժից տուժածների)։ Նրա համերգները Փարիզում (1998) բարձր են գնահատել ֆրանսիացի երաժշտաքննադատները և համեմատել ռուս ճանաչված երգիչ Ֆ. Ի. Շալյապինի փարիզ­յան առաջին ելույթի հետ։ 
Մասնակցել է Ա. Տերտերյանի հիշատակին նվիրված վոկալ երաժշտության երեկոներին։ Վարում է «Վերադարձ հայրենիք» հոգևոր-լուսավորչական հեղինակային հաղորդաշարը («Սուրբ Սերաֆիմ Սարովսկու հանրագիտարան» հիմադրամի մեդալ)։ 
1996 թվականին «Պետրոպոլ» հրատարակչությունը և Ցարսկոե Սելոյի լիցեյը երգչուհուն շնորհել է պետերբուրգյան բանաստեղծների «Պուշկինյան մրցանակ» «Հայրենական մշակույթին անշահախնդիր և անձնուրաց ծառայության համար»։


== Ծանոթագրություններ ==


== Արտաքին հղումներ ==
«Лина Мкртчян»։ last.fm։ Վերցված է 2017-04-02 
«Лина Мкртчян слушать онлайн»։ mail.ru։ Վերցված է 2017-04-02 
Ելենա Մկրտչյանի ելույթները
Ելենա Մկրտչյանի կենսագրությունը և ստեղծագործական ուղին
Աբսալյամովո (այլ կիրառումներ)

Աբսալյամովո, կարող է վերաբերել՝

Աբսալյամովո - գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Աբսալյամովո - գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Վարկա

Վարկա (լեհ.՝ Warka), քաղաք Լեհաստանում՝ Մազովեցյան վոևոդության Գուրեցկի պովյատում (գավառում)։ Ունի գյուղաքաղաքային գմինի (շրջանի) կարգավիճակ։ Զբաղեցնում է 25,78 քառակուսի կիլոմետր տարածք; 2004 թվականի տվյալներով բնակչության թվաքանակը եղել է 11 035:


== Պատմություն ==
Վարկան քաղաքի կարգավիճակ է ստացել դեռևս 1321 թվականին։ XVI դարում ներառված է եղել Մազովեցյան վոևոդության Չերսկու գավառի կազմում.: Այս բնակավայրում են իրենց մանկությունն անցկացրել ցարական Ռուսաստանի լծից ազատագրվելու նպատակով լեհերի մղած պայքարի հերոս հրամանատարներից մեկը՝ գեներալ Կազիմեժ Պուլասկին և «ամերիկյան հեծելազորի հայր» պատվանունին արժանացած Պյոտր Վիսոցկին, որոնք սերում էին լեհական ազնվականական ընտանիքներից։
Վարկան համբավվել է նաև գարեջրի իր հնագույն գործարանով, որը հիմնադրվել է 1478 թվականին և գործում է մինչև օրս։


== Ժողովրդագրություն ==


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայքը
The town of a hero of two nations
Jewish Community in Warka Archived 2016-08-10 at the Wayback Machine. on Virtual Shtetl
տեղեկություններ Վարկա քաղաքաի վերաբերյալ(չաշխատող հղում)
Strona urzędu miejskiego w Warce
Strona obiektu, który jest sportowym ośrodkiem przygotowawczym
Sandmann

Sandmann (գերմ.՝ «Ավազե մարդ»), գերմանական Oomph! խմբի երգն է իրենց տասներորդ Monster ալբոմի հատուկ թողարկումից։ Խմբի թվով 23-րդ սինգլն է, թողարկվել 2009 թ. փետրվարի 27-ին Gun Records լեյբլի կողմից։ Նկարահանվել է տեսահոլովակ։


== Երգացանկ ==
"Sandmann" - 3։50
"Sandmann ([:SITD:] Remix)" - 4։50


== Ծանոթագրություններ ==
Զորակերտ

Զորակերտ (նախկին անվանումը` Բալըխլի),
գյուղ Հայաստանի Հանրապետության Շիրակի մարզի Ամասիայի տարածաշրջանում, մարզկենտրոն Գյումրիից 32 կմ հյուսիս-արևմուտք, Արփի լճի հյուսիսարևելյան ափին։ Հարևան Դարիկ գյուղի հետ կազմում էր Զորակերտ համայնքը։
Հիմնադրվել է XIX դարի սկզբներին։ Զորակերտ է վերանվանվել 1991 թ.-ի ապրիլի 3-ին։


== Բնակչություն ==
Ըստ ՀՀ 2011 թ. մարդահամարի արդյունքների` Զորակերտի մշտական բնակչությունը կազմել է 145, առկա բնակչությունը` 122 մարդ։ Մինչև 1989 թ. բնակեցված է եղել ադրբեջանցիներով, որոնք ժամանակին տեղափոխվել են ոչ հեռու գտնվող Խանջալլի գյուղից։
Զորակերտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ և բանջարաբոստանային կուլտուրաների մշակությամբ։


== Տես նաև ==
Զորակերտի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Զորակերտի մասին Tsayg.am կայքում Archived 2016-03-04 at the Wayback Machine.